”19ba.

32015 R 0063: Komission delegoitu asetus (EU) 2015/63, annettu 21 päivänä lokakuuta 2014, Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta (EUVL L 11, 17.1.2015, s. 44), sellaisena kuin se on oikaistuna EUVL:ssä L 156, 20.6.2017, s. 38, sellaisena kuin se on muutettuna seuraavalla: — 32016 R 1434: komission delegoitu asetus (EU) 2016/1434, annettu 14 päivänä joulukuuta 2015 (EUVL L 233, 30.8.2016, s. 1). Tätä sopimusta sovellettaessa delegoidun asetuksen säännöksiä koskevat seuraavat mukautukset: a) Delegoidun asetuksen 4 artiklan 2 kohdassa olevalla ilmaisulla ”31 päivänä joulukuuta 2024” tarkoitetaan EFTA-valtioiden osalta ilmaisua ”31 päivänä joulukuuta 2027”. b) Korvataan 20 artiklan 1–4 kohta EFTA-valtioiden osalta, Liechtensteinia lukuun ottamatta, seuraavasti: ”Siirtymäsäännökset 1. Jos tiettyyn liitteessä II tarkoitettuun indikaattoriin tarvittavat tiedot eivät sisälly 14 artiklassa tarkoitettuun, viitevuotta koskevaan valvontatietojen raportointivaatimukseen, kyseistä riski-indikaattoria ei sovelleta ennen kuin valvontatietojen raportointivaatimusta aletaan soveltaa. Muut käytettävissä olevat riski-indikaattorit skaalataan uudelleen suhteessa niiden 7 artiklassa säädettyihin painoihin sillä tavoin, että niiden painojen summa on 1. Jos 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulovuonna jokin 16 artiklassa vaadituista tiedoista ei ole kuuden kuukauden kuluessa kyseisen päätöksen voimaantulosta talletussuojajärjestelmän saatavilla 4 artiklan 2 kohdassa tarkoitettua vuotuisen tavoitetason laskentaa varten tai 5 artiklassa tarkoitettua kunkin laitoksen vuotuisen perusrahoitusosuuden laskentaa varten, kyseisten luottolaitosten on talletussuojajärjestelmän antaman ilmoituksen jälkeen toimitettava kyseiset tiedot kriisinratkaisuviranomaisille viimeistään mainittuna päivänä. Poiketen siitä, mitä 13 artiklan 1 kohdassa säädetään, kriisinratkaisuviranomaisten on ilmoitettava 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulovuonna maksettavien rahoitusosuuksien osalta kullekin laitokselle viimeistään yhdeksän kuukauden kuluessa 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulosta päätöksestään, jossa vahvistetaan rahoitusosuus, joka laitoksen on maksettavaa. 2. Poiketen siitä, mitä 13 artiklan 4 kohdan säädetään, 13 artiklan 3 kohdassa tarkoitetun päätöksen mukaisesti maksettava määrä on 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulovuonna maksettavien rahoitusosuuksien osalta maksettava viimeistään 31 päivänä joulukuuta kyseisenä vuonna tai kuukauden kuluessa kyseisen päätöksen ilmoittamisesta sen mukaan, kumpi ajankohta on myöhäisempi. 3. Poiketen siitä, mitä 14 artiklan 4 kohdassa säädetään, mainitussa kohdassa tarkoitetut tiedot on 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulovuonna kriisinratkaisuviranomaiselle toimitettavien tietojen osalta toimitettava viimeistään kuuden kuukauden kuluessa 27 päivänä syyskuuta 2019 annetun ETA:n sekakomitean päätöksen N:o 237/2019 voimaantulosta. 4. Poiketen siitä, mitä 16 artiklan 1 kohdassa säädetään, talletussuojajärjestelmien on toimitettava kriisinratkaisuviranomaiselle viimeistään sitä seuraavan vuoden 1 päivänä syyskuuta, jona 27 päivänä syyskuuta 2019 annettu ETA:n sekakomitean päätös N:o 237/2019 tulee voimaan, tiedot suojattujen talletusten määrästä 31 päivänä heinäkuuta kyseisenä vuonna, paitsi jos talletussuojajärjestelmät ovat toimittaneet nämä tiedot 16 artiklan 1 kohdassa säädetyssä määräajassa.” c) Korvataan EFTA-valtioiden osalta 20 artiklan 5 kohta seuraavasti: ”5. EFTA-valtiot voivat 31 päivään joulukuuta 2026 saakka sallia, että laitokset, joiden varojen kokonaismäärä on enintään 3 000 000 000 euroa, maksavat 50 000 euron suuruisen kiinteämääräisen summan velkojen kokonaismäärän ensimmäisten 300 000 000 euron osalta, kun kyseisestä kokonaismäärästä on ensin vähennetty omat varat ja suojatut talletukset, sanotun kuitenkaan rajoittamatta tämän asetuksen 10 artiklan soveltamista. Laitosten on maksettava rahoitusosuutensa 300 000 000 euroa ylittävästä velkojen kokonaismäärästä, josta on vähennetty omat varat ja suojatut talletukset, tämän asetuksen 4–9 artiklan mukaisesti.” d) Korvataan EFTA-valtioiden osalta 21 artiklan toinen kohta seuraavasti: ”Sitä sovelletaan sitä seuraavan vuoden tammikuun 1 päivästä, jona 27 päivänä syyskuuta 2019 annettu ETA:n sekakomitean päätös N:o 237/2019 tulee voimaan.”